Delia Matache este fără doar și poate una dintre cele mai cunoscute, apreciate și îndrăgite artiste din România. Vedeta a surprins de multe ori cu aparițiile sale, iar urmăritorii acesteia nu au trecut cu vederea, criticând-o pentru modul în care se îmbracă. De data aceasta, Delia Matache a publicat o fotografie pe Instagram, în care este îmbrăcată cu o geacă de rafie.
Artista a purtat o reinterpretare a sacoșelor tradiționale din rafie, iar geaca a prezentat același model în carouri ca și celebrele sacoșe de altădată. Delia Matache a completat look-ul cu o căciulă din același material.
Vedeta a dezvăluit că geaca din rafie cu care s-a afișat este creația unui brand românesc sustenabil și circular, care folosește pentru realizarea pieselor vestimentare doar materiale reciclate. Geaca purtată de Delia Matache costă 1.200 de lei, însă acum este la reducere și poate fi cumpărată cu doar 450 de lei, scrie click.ro.
După publicarea imaginilor pe Instagram, fanii artistei au asaltat secțiunea de comentarii, criticând-o pentru modul în care s-a îmbrăcat.
"Doamna Delia să mai lăsați sacoșe de astea, să nu le transformați în haine pe toate, că nu mai are mama cu ce să îmi trimită zacuscă și șoric în străinătate. Vă pup Domna Delia".
"Când ai lipsă de idei cu ce să te îmbraci caută prin casă, o draperie, o sacoșă, un covor".
"O zis mamaie să îi aduci plasele înapoi. Că dacă le rupi nu știe ce îți face, dar îți face…".
"Dacă te vede mamaie vei fi preferata ei".
"Îmi amintești de bunica mea, ce aștepta trenul în haltă pe vremea lui Ceașcă", sunt doar câteva dintre reacțiile pe care urmăritorii artistei le-au avut atunci când au văzut fotografiile publicate pe Instagram.
Vezi această postare pe Instagram